## Pravilnik o izgledu službene značke i službene iskaznice policijskog službenika

### NN 34/2002 (3.4.2002.), Pravilnik o izgledu službene značke i službene iskaznice policijskog službenika

# MINISTARSTVO UNUTARNJIH POSLOVA

734

Na teme­lju članka 129. stavka 2. podstavka 1. Zakona o policiji
(»Narodne novine« br. 129/00), ministar unutar­njih poslova donosi

## PRAVILNIK

### O IZGLEDU SLUŽBENE ZNAČKE I SLUŽBENE ISKAZNICE POLICIJSKOG SLUŽBENIKA

Članak 1.

Ovim Pravilnikom se propisuje izgled službene značke i obrazac službene
iskaznice policijskog službenika Ministarstva unutar­njih poslova (u da­lj­njem
tekstu: Ministarstvo), vođe­nje evidencije o službenim značkama i službenim
iskaznicama te način ­njihova izdava­nja i zamjene.

Članak 2.

Službena značka policijskog službenika (u da­lj­njem tekstu: značka)
veličine je 56 mm i sastoji se od tri koncentrična kruga. U središ­njem krugu
na zrakastoj podlozi ispisana su slova RH visine 9 mm. Sred­nji srebrni krug
promjera je 41 mm i sadrži u gor­njem dijelu plavim slovima ispisan natpis »POLICIJA«.
Va­nj­ski krug žute je boje s re­ljefom hrvatskog pletera. Na do­njem dijelu
značke nalazi se metalna srebrna traka u koju se upisuje broj značke.

Članak 3.

Obrazac službene iskaznice policijskog službenika (u da­lj­njem tekstu:
iskaznica) izrađuje se sublimacijskim ispisom na računalnom sustavu za izradu
službenih iskaznica TIM-ID, izmjere 85,6x54 mm.

Pred­nja strana obrasca iz stavka 1. ovoga članka sadrži:

– na gor­njoj lijevoj strani grb Republike Hrvatske,

– desno, u ravnini grba, plavim slovima ispisano je jedno ispod drugoga:
»REPUBLIKA HRVATSKA« i »MINISTARSTVO UNUTARNJIH POSLOVA«, a tamnoplavim slovima
»SLUŽBENA ISKAZNICA«. Ispod grba je prazan prostor za fotografiju.

– desno od prostora za fotografiju, a ispod naziva »SLUŽBENA ISKAZNICA«,
plavim slovima ispisano je »POLICIJA«, a ispod toga u pravokutniku odgovarajuće
boje ispisuje se ime i prezime djelatnika i jedinstveni matični broj građanina.
Ispod pravokutnika ispisuju se sat i datum izdava­nja te redni broj pod kojim
je iskaznica izdana.

Pred­nja strana obrasca iskaznice štiti se u postupku sublimacijskog
ispisa prozirnim plastičnim zaštitnim laminatom, izmjere 80,6x49 mm, deb­ljine
0,0025 mm, koji sadrži naizmjenične holograme grba Republike Hrvatske i slova
»MUP RH«.

Članak 4.

Na straž­njoj strani
iskaznice tiskan je tekst o najznačajnijim ovlastima policijskog službenika
koji glasi:

»Nosilac ove iskaznice
ovlašten je, pod uvjetima propisanim zakonom, utvrditi identitet, dovesti osobu
nadležnom tijelu, privremeno ograničiti slobodu kreta­nja, ući u tuđi dom i
druge prostorije i obaviti pretragu bez pisanog naloga, obaviti uvid u
dokumentaciju pravnih osoba, privremeno oduzeti predmete koji mogu poslužiti
kao dokaz u kaznenom postupku te obav­ljati i ostale poslove predviđene Zakonom
o policiji i drugim propisima.

Nosilac ove iskaznice
ovlašten je nositi oružje i stre­ljivo.«

Članak 5.

Policijski službenici u obav­lja­nju
službenih poslova nose značku.

Značka je sastavni dio odore
policijskih službenika koji službene poslove obav­ljaju u odori.

Policijski službenici koji
službene poslove obav­ljaju u građanskom odijelu značku nose u kožnom povezu
zajedno s iskaznicom.

Kožni povez iz stavka 3. ovoga članka tamnoplave je boje trostrukog pre­giba,
a veličina svakog pre­giba je 8x12 cm.

Članak 6.

Značku i iskaznicu s pripadajućim kožnim povezom izdaje Ministarstvo.

Članak 7.

O izdanim značkama i iskaznicama vodi se evidencija u Ministarstvu.

Evidencija iz stavka 1. ovoga članka sadrži: prezime i ime policijskog
službenika kojem je izdana značka i iskaznica, naziv radnog mjesta na koje je
raspoređen, naziv policijske uprave u kojoj je zaposlen, re­gistarski broj
značke i iskaznice, datum i sat izdava­nja te odje­ljak za napomene.

Članak 8.

Policijski službenik koji
izgubi značku ili iskaznicu ili na drugi način ostane bez ­njih dužan je o tome
odmah obavijestiti neposredno nadređenog.

Nova značka ili iskaznica
izdat će se nakon što je izgub­ljena ili na drugi način nestala značka ili
iskaznica oglašena nevažećom u »Narodnim novinama«.

Policijski službenik koji
izgubi značku ili iskaznicu snosi troškove izdava­nja nove značke ili
iskaznice.

Članak 9.

Policijski službenik kojem
prestane rad u Ministarstvu ili koji izgubi status policijskog službenika,
dužan je prilikom primitka rješe­nja o prestanku rada odnosno o rasporedu na
drugo radno mjesto, značku i iskaznicu predati neposredno nadređenom.

Nadređeni službenik iz stavka
1. ovoga članka dužan je prim­ljenu značku i iskaznicu dostaviti mjerodavnoj
službi Ministarstva.

Članak 10.

Rokove zamjene postojećih
značaka i iskaznica novima odredit će ministar unutar­njih poslova posebnom
odlukom.

Članak 11.

Obrazac značke i iskaznice
tiskani su uz ovaj Pravilnik i čine ­nje­gov sastavni dio.

Članak 12.

Danom stupa­nja na snagu
ovoga Pravilnika prestaju važiti odredbe Pravilnika o obrascima službenih
iskaznica i posebnoj oznaci ovlaštenih službenih osoba Ministarstva unutar­njih
poslova (»Narodne novine« br. 35/91., 38/97. i 112/98.), osim odredaba o
obrascu službene iskaznice i posebnoj oznaci pripadnika Službe za zaštitu
ustavnog poretka, koje ostaju na snazi do donoše­nja posebnog propisa kojim će
se urediti ustroj i način rada te ovlasti Službe za zaštitu ustavnog poretka.

Članak 13.

Ovaj Pravilnik stupa na snagu
osmog dana od dana objave u »Narodnim novinama«.

Broj: 511-01-52-84934-2001
Zagreb, 5. ožujka 2002.

Ministar
**Šime Lučin,** v. r.

![](dodatni/358037.gif)

Pravilnik, NN 34/2002-734